"Ас еиԥш афестивальқәа аҵак ду рымоуп, рхықәкы хада аешьаратә жәларқәа реизааигәатәра ауп: аԥсуа база етнос, ркультура аиқәырхара, аӡыргара, арҿиара. Афестиваль хацыркын амилаҭтә хәмаррақәа рыла, жәеиза аспорт хкы рыла еиндаҭлон. Ԥхынгәы 23 рзы иазгәарҭон абаза жәлар ркультура амш, иара Аԥсны аҳәынҭқарратә бираҟ амш иақәыршәан иҟарҵеит, аныҳәақәа реиқәҿыҭра аешьаратә жәлар реиҩызара шьақәнарӷәӷәоит", — ҳәа азгәеиҭеит Кәарҷиа.
Кәарҷиа афестиваль "Абаза" иазкны: аешьаратә жәларқәа еизааигәанатәуеит
18:38 27.07.2018 (ирҿыцуп: 10:00 28.07.2018)
© Sputnik / Томас ТхайцукНури Кварчия
© Sputnik / Томас Тхайцук
Ҟарачы-Черкесск имҩаԥысыз ахәбатәи акультура спорттә фестиваль "Абаза" шеиҿкааз атәы арадио Sputnik Аԥсны аефир аҟны еиҭеиҳәеит Аԥснынтә аделагациа иалахәыз, Адунеизегьтәи аԥсуа-абаза конгресс Иреиҳаӡоу ахеилак алахәыла, Иван Кортуа ихьӡ зху арҿиаратә центр аиҳабы Нури Кәарҷиа.